“ญี่ปุ่น” ระทึก! แผ่นดินไหว “นาราฮะ” ขนาด 5.1 แมกนิจูด ไร้เตือน “สึนามิ”
“อุตุฯ ญี่ปุ่น” แจ้งเหตุแผ่นดินไหวขนาด 5.1 แมกนิจูด เมืองนาราฮะชายฝั่งฟุกุชิมะ แต่ยังไม่มีการประกาศเตือนภัยคลื่นยักษ์สึนามิ
“อุตุฯ ญี่ปุ่น” แจ้งเหตุแผ่นดินไหวขนาด 5.1 แมกนิจูด เมืองนาราฮะชายฝั่งฟุกุชิมะ แต่ยังไม่มีการประกาศเตือนภัยคลื่นยักษ์สึนามิ
21 ต.ค. 2565

สำนักงานอุตุนิยมวิทยาญี่ปุ่น (JMA) รายงานว่า (21 ต.ค. 65) เวลาประมาณ 15.19 น. ตามเวลาท้องถิ่น โดยเมืองนาราฮะ ซึ่งตั้งอยู่ในพื้นที่ชายฝั่งของฟุกุชิมะ เกิดเหตุแผ่นดินไหวขนาด 5.1 แมกนิจูด ทางตะวันออกเฉียงเหนือของญี่ปุ่น ซึ่งรวมถึงจังหวัดฟุกุชิมะ อย่างไรก็ตามไม่มีการประกาศเตือนภัยคลื่นยักษ์สึนามิ โดย JMA ระบุว่า เหตุแผ่นดินไหวเกิดขึ้นมีความรุนแรงต่ำกว่าระดับ 5 ตามมาตรวัดของญี่ปุ่น ซึ่งมีทั้งหมด 7 ระดับ
ทั้งนี้ จุดศูนย์กลางของแผ่นดินไหวอยู่ที่ระดับความลึกราว 30 กิโลเมตรในมหาสมุทรแปซิฟิก